《陪虞管勾幼悦坐王子启南园竹林同赋》
元代·刘崧

王子宅前千个竹，拂檐当户总萧萧。土垣近出青相映，池水下通寒不凋。

上客频留苍玉佩，佳人时度紫鸾箫。重寻载酒题诗处，记取龙湾第二桥。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。